Ingrid od Švedske
Ingrid od Švedske (28. mart 1910 - 7. novembar 2000) je bila danska kraljica kao supruga danskog kralja Fridrika IX. Rođena je kao švedska princeza u Stockholmu. Bila je treće dijete švedskog kralja Gustava VI Adolfa i britanske princeze Margarete od Connaughta. U njenoj mladosti se govorilo o njenoj udaji za britanskog prijestolonasljednika Eduarda, ali to vjenčanje se nije desilo. Dana 24. maja 1935. godine, u svom rodnom gradu, udala se za danskog prijestolonasljednika Fridrika. Rodila je tri kćerke: Margareta II, kraljica Danske (rođena 1940. godine) Princeza Benedikta od Danske (rođena 1944. godine) Ana-Marija, kraljica Grka (rođena 1946. godine) Ingrid je postala kraljica Danske 1947. godine kada je njen suprug naslijedio dansku krunu. Smatra se da je kraljica Ingrid 1953. godine značajno utjecala na izmjenu zakona o nasljeđivanju danske krune. Zakon je izmijenjen kako bi se kruna osigurala monarhovoj najstarijoj kćerki u slučaju da monarh nema sinova - tačnije, da se kruna osigura kćerima Fridrika i Ingrid. Kraljica Ingrid je ostala udovica 1972. godine i njenog muža je naslijedila njihova najstarija kćerka, Margareta II. Po muževoj smrti položila je zakletvu da će podržavati danski Ustav i postala regent s pravom da predstavlja svoju kćerku kada su ona i njen najstariji sin Fridrik van kraljevstva. Majka današnje danske kraljice i tetka današnjeg švedskog kralja umrla je 2000. godine. Sahranjena je u katedrali Roskilde.